
ОТ 

ДИМИТЪР НИКОЛОВ НИКОЛОВ –
КМЕТ НА ОБЩИНА БУРГАС

ОТНОСНО: Даване на съгласие за участие на Община Бургас, като партньор на Сдружение „ПроБудник”“ и СНЦ „Футболен клуб Нефтохимик Бургас 1962“ в проектни предложения при кандидатстване за получаване на безвъзмездна финансова помощ по процедура BG05M9OP001-2.009 „Открий ме“, Приоритетна ос № 2 „Намаляване на бедността и насърчаване на социалното включване“ по Оперативна програма „Развитие на човешките ресурси 2014-2020“
УВАЖАЕМИ ОБЩИНСКИ СЪВЕТНИЦИ,
Във връзка с  обявена покана за кандидатстване по  Оперативна програма “ Развитие на човешките ресурси 2014-2020“”, по процедура BG05M9OP001-2.009 „Открий ме“, Приоритетна ос № 2 „Намаляване на бедността и насърчаване на социалното включване“, Община Бургас получи покани за партньорство от следните юридически лица с нестопанска цел: Сдружение „ПроБудник”, ЕИК 176677995 и СНЦ „Футболен клуб Нефтохимик Бургас 1962“ ЕИК 176730394.
Операцията се реализира в подкрепа на Мярка 3: „Формиране на умения за самостоятелност, учене и работа и подкрепа на личностното развитие“ от Актуализирания план за действие за изпълнение на Националната стратегия „Визия за деинституционализация на децата в Република България“, приет с РМС 859/13.10.2016 г.     Общата цел на операцията е да допринесе за превенция на институционализирането, за насърчаване на социалното включване на деца и младежи в неравностойно положение, включително такива с увреждания и в риск, настанени в резидентни услуги, чрез реализиране на мерки в посока формиране на умения за самостоятелност, учене и работа и подкрепа на личностното развитие.
Партньорствата, създадени за целите на тази схема за отпускане на безвъзмездна финансова помощ, не е необходимо да бъдат регистрирани в съда. В случая е необходимо да има решение на Общински съвет – Бургас за одобрение на партньорството. Към момента на сключване на административния договор за предоставяне на Безвъзмездна финансова помощ, кандидатът и партньорът/ите трябва да подпишат Споразумение за партньорство. При оценката на проектното предложение, капацитетът на кандидатите и партньорите ще бъде оценяван поотделно. Към Община Бургас, като партньор, няма да има изискване за финансов капацитет, тъй като няма да разходва средства по проекта. Пряка отговорност по подготовката на дейностите и изпълнението на проекта има кандидата, а не партньора.

 
Проектното предложение на Сдружение „ПроБудник” има за цел: Формиране на умения за самостоятелност, учене и работа и подкрепа на личностното развитие, превенция на институционализирането, за насърчаване на социалното включване на деца и младежи в неравностойно положение, включително такива с увреждания и в риск, настанени в резидентни услуги, чрез реализиране на мерки в посока формиране на умения за самостоятелност, учене и работа и подкрепа на личностното развитие. 

Специфични дейности, насочени към индивидуална и групова работа във връзка с подкрепа на личностното развитие и социалното включване на деца и младежи, настанени в резидентни услуги. Според профилът и спецификата на конкретните ползватели на услугата, описаните модули ще се проведат в индивидуален и/или групов формат.

Модул 1: Развиване на таланти и насърчаване на взаимопомощта. 

Модулът ще включва неформални и игрови методи на работа: учене чрез преживяване, работилница за умения, дискусионен кръг и др. 

Модул 2: Подкрепа за достъп до образование. 

Основна цел на модула е осигуряване на равен достъп до читалища, библиотеки, детски клубове и занимални, общински центрове за работа с деца, спортни клубове, детски площадки и др. Създаване на потребност за посещаването им и придобиване на нови знания и умения, спомагащи за личностното им развитие. Модулът е ориентиран към професионална оценка на нуждите на всяко дете/младеж и анализ на ресурсите и възможностите на средата да осигури в най-висока степен подходяща образователна основа. 

Модул 3: Работа с родителите на децата. 

Специализиран модул, целящ повишаване на знанията и уменията на семействата на деца с увреждания и в риск. 

Модул 4: Професионално и личностно развитие. 

Осъществяване на специализирани обучения и поведенчески тренинги за личностно и професионално развитие, в подкрепа на успешната им деинституционализация и интеграция на пазара на труда.   

Модул 5: Придобиване на умения за самостоятелен живот. 

Модул 6: Включване на доброволци от общността в работата с децата; 

Модул 7: Осигуряване на съдействие за психологическо, социално, правно, здравно, трудово и друго консултиране на младежите и др. 

Подкрепа за местни социални дейности за социално включване, вкл. чрез целеви действия, насочени към деца и младежи, настанени в резидентни услуги. 

В рамките на тези дейности ще бъдат организирани обучения на тема неформално образувание, кариерно консултиране и специализирана работа с деца в риск. Целта на тези дейности ще бъде да се обучат хора от региона, които да работят с тази целева група, да консултират и да показват възможностите на децата и младежите. Усилията ни ще бъдат насочени към работа с педагогически специалисти, социални работници, младежки работници, семейства на деца в неравностойно положение и др.

Проектното предложение на СНЦ „Футболен клуб Нефтохимик Бургас 1962“ включва изпълнение на програма за  развитие на личности умения за самостоятелен живот на деца и младежи в неравностойно положение, настанени в резидентни услуги.  Програмата използва спорта и по-конкретно футбола, като терапевтична дейност за компенсиране на трудности в развитието. Тя е разработена с цел развиване на таланта на участниците от целевата група, подпомагане на тяхното личностно развитие, сформиране на умения за работа и самостоятелен живот. Основната дейност предвижда тренировки по футбол, под ръководството на професионални треньори. Силата на спорта да балансира  психологическото и физическото състояние и педагогическата компетентност на ангажираните треньори по проекта, ще спомогнат за сформирането на ключови умения у участниците. Предвижда се тренировъчният процес да се провежда в рамките на 3 до 4 пъти седмично. Участниците ще бъдат транспортирани със специализиран превоз от социалните услуги, в които са настанени до Спортен център „Изгрев“, където ще се провеждат тренировките. След занятията за участниците ще бъде осигуряван пълноценен обяд.  Те ще получат пълна спортна екипировка и всички необходими тренировъчни пособия. Освен професионалните треньори, ще бъде осигурено медицинско лице, което да се грижи за здравословното състояние на участниците, както и наставник, който ще бъде неотлъчно до тях по време на изпълнението на всички дейности по програмата. Тренировъчни занятия ще са с технически и кондиционен характер. Освен практическа подготовка, в програмата са включени и образователни лекции на тема футбол, спортна и здравна култура, които ще бъдат подкрепени с интересни игри и видеа. Предвидена е и организацията на контролни срещи с други отбори, както и на турнирни състезания. За пълноценната адаптация на участниците и с цел сплотяване на колектива са предвидени кратки екскурзии до близки дестинации - природни и културни забележителности.
Предвид  с гореизложеното и на основание чл. 21, ал.1, т. 23 и ал. 2 от Закона за местното самоуправление и местната администрация предлагам Общинския съвет – Бургас да вземе следните 

РЕШЕНИЯ:

1. Дава съгласие Община Бургас да участва като партньор на Сдружение „ПроБудник”, ЕИК 176677995  по проектно предложение при кандидатстване за получаване на безвъзмездна финансова помощ по процедура BG05M9OP001-2.009 „Открий ме“, Приоритетна ос № 2 „Намаляване на бедността и насърчаване на социалното включване“ по Оперативна програма „Развитие на човешките ресурси 2014-2020“.

2. Дава съгласие Община Бургас да участва като партньор на СНЦ „Футболен клуб Нефтохимик Бургас 1962“,  ЕИК 176730394, по проектно предложение при кандидатстване за получаване на безвъзмездна финансова помощ по процедура BG05M9OP001-2.009 „Открий ме“, Приоритетна ос № 2 „Намаляване на бедността и насърчаване на социалното включване“ по Оперативна програма „Развитие на човешките ресурси 2014-2020“.

Приложение: 
1. Копие от Предложение за партньорство от Сдружение „ПроБудник”с Вх. № 63-00-415/06.11.2017 г.
2. Копие от Предложение за партньорство от СНЦ „Футболен клуб Нефтохимик Бургас 1962”с Вх. № 78-00-423/08.11.2017 г.

